"Tshiswa: Zwiuswa / tshiswa ndi ipfi ḽa maanḓa ḽine na ḓo ḽi vhona kha khungedzelo na kha u bveledzisa ha ḓuvha nga ḓuvha arali hu si nga dziawara. U humbula murahu: Vhakungedzeli vhanzhi vha humbula tshifhinga tsha musi vhutshilo vhu tshi kha ḓi leluwa na ndeme yaho i tshe khwiṋe u fana na musi u tshi ri “mme anga vho vha vha tshi baka”. Vhorapolotiki vha a fulufhedzisa u vhuisa murahu maḓuvha avhuḓi a kale o fhiraho na u vhuedzedza mvelele. Vhuṱanzi ha tshisaintsi: I shumisa zwishumiswa zwa saintsi sa (tshati, girafu, sitatesitiki, zwiambaro zwa lebu, nz) u bvisela tshithu khagala. Thandululo ya thaidzo (problem solving): Vhafhuri vha ṋea thandululo i sa koṋdi kha thaidzo dzashu sa tsumbo, u fhungudza mithelo, mulayo muswa, na mbekanya mushumo ya muvhuso. Vhorapolotiki vha dzhia uri u shandukisa pholisi zwi ḓo shandukisa thaidzo khulu dza lushaka. Vhakungedzeli vha dzhia tshenetshi tshiṱirathedzhi vha tshi isa phanḓa vha tshi ḓisa muhumbulo wa u ri, goloi, mapfura a u ḓola khofheni a ḓo ita uri muthu a vhe muswa, a nake, na u ḓivhea khathihi na u bvelela. U ṱhopha garaṱa: I sia nnḓa mafhungo a ṱoḓeaho u itela uri odientsi i dzhie tsheo i fushaho; “u ṱhopha garaṱa” a tshi tikedza kuvhonele kwa muṅwe nga u shumisa fhedzi khanedzano i tikedzaho vhuimo kana nga u sa dzhiela nṱha kana u hanedza khanedzano i sa imiho naho. Athikiḽi ya gurannḓa i shumisa tshifanyiso tshihulwane tsha muambeli wa dzangano a ṅweṅwelaho kha dzangano ḽine a ḽi funa kana tshifanyiso tshiṱuku tshi sa kungiho tsha muambeli wa dzangano kha dzangano ḽine i sa ḽi fune. Anaḽodzhi: Anaḽodzhi i vhambedza iṅwe nyimele na iṅwe. Anaḽodzhi yavhuḓi, hune nyimele dza fana i a thusa kha u dzhia tsheo. Zwivhangi v/s U tshimbilelana: Musi ri tshi pfesesa zwivhangi zwa vhukuma na mvelelo dzne dza vha dza ndema, vhafhuri vha nga ri ita madodo nga khole vha tshi vhilinganya zwivhangi na khorelesheni. Tsumbo: vhana vhaṱuku vha nwa mafhi. Vhana vhaṱuku vha a lila. Zwenezwo u nwa mafhi zwi ita uri vhana vha lile.Musi muambi a tshi pfesesa tshivhangi tsha vhukuma na tshivhangwa tsha vhukuma, mukwengweledzi a nga ri ita zwiḓahela nga u kanganyisa nga khole khorelesheni na tshivhangi. Tsumbo: Vhana vha nwa mafhi.Vhana vha a lila. Ngauralo vhana vha lila ngauri vha nwa mafhi U hana: Thekiniki iyi i a shumisiwa u ponyoka vhuḓifhinduleli ha tshithu tshine tshi si vhe tshavhuḓi kana tshi ḓaḓisaho. Tshi nga ḓi vha tsho tou livha kana tshi so ngo livha. Rapolotiki ane a ri ha nga dzhenisi mafhungo a dzimbingano dza maswina awe u vha o ḓisa tshiteṅwa nga nḓila i sa vhaisiho. U shanduka: 34 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"